Búið er að selja öll sex eintökin af verkinu The Visitors eftir myndlistarmanninn Ragnar Kjartansson . Verkið var fáanlegt í aðeins sex eintökum og fór hvert þeirra á 120 þúsund Bandaríkjadali , jafnvirði rúmra 14 milljóna króna , samkvæmt heimildum Viðskiptablaðsins . Söluandvirði verkanna allra nam þessu samkvæmt um 84 milljónum íslenskra króna . Óvíst er hve mikið Ragnar ber úr býtum eftir söluna . Á meðal kaupenda voru virt söfn á borð við Nútímalistasafnið í New York ( MoMA ) og í San Fransisco auk Migros safnsins í Zurich í Sviss . Eintakið sem frumsýnt var hér á landi í galleríi Kling og Bang er í eigu barónessunnar Francescu von Habsburg í Thyssen-Bornemisza Art Contemporary-stofnun hennar í Vínarborg .